CELEX: 62012CN0002
Language: da
Date: 2012-01-03 00:00:00
Title: Sag C-2/12: Anmodning om præjudiciel afgørelse indgivet af Hoge Raad der Nederlanden (Nederlandene) den 3. januar 2012 — Trianon Productie BV mod Revillon Chocolatier SAS

31.3.2012   
            
            
               DA
            
            
               Den Europæiske Unions Tidende
            
            
               C 98/10
            
         Anmodning om præjudiciel afgørelse indgivet af Hoge Raad der Nederlanden (Nederlandene) den 3. januar 2012 — Trianon Productie BV mod Revillon Chocolatier SAS
   (Sag C-2/12)
   2012/C 98/15
   Processprog: nederlandsk
   
      Den forelæggende ret
   
   Hoge Raad der Nederlanden
   
      Parter i hovedsagen
   
   
      Sagsøger: Trianon Productie BV
   
      Sagsøgt: Revillon Chocolatier SAS
   
      Præjudicielle spørgsmål
   
   
               1)
            
            
               Angår registreringshindringen, henholdsvis ugyldighedsgrunden, i artikel 3, stk. 1, litra e), nr. iii), i direktiv 89/104/EØF (1) i den i direktiv 2008/95 (2) kodificerede affattelse, hvorefter (udformnings-) varemærker ikke udelukkende må bestå af en udformning, hvorved varen får en væsentlig værdi, de relevante kundekredses bevæggrund (henholdsvis bevæggrunde) for beslutningen om køb?
            
         
               2)
            
            
               Foreligger der kun en »udformning, hvorved varen får en væsentlig værdi« i henhold til førnævnte bestemmelse
               
                           a)
                        
                        
                           hvis denne udformning, sammenlignet med andre værdier (som f.eks. smagen og substansen ved næringsmidler) skal anses for at være den vigtigste eller mest dominerende værdi, eller
                        
                     
                           b)
                        
                        
                           kan denne også foreligge, hvis varen udover denne vigtigste, henholdsvis mest dominerende, værdi har yderligere værdier, der også skal anses for at være væsentlige?
                        
                     
         
               3)
            
            
               Er opfattelsen hos flertallet i de relevante kundekredse afgørende for besvarelsen af det andet spørgsmål, eller kan retterne fastslå, at allerede opfattelsen hos en del af offentligheden er tilstrækkelig til at anse den pågældende værdi for at være »væsentlig« i henhold til førnævnte bestemmelse?
            
         
               4)
            
            
               Såfremt sidstnævnte mulighed for besvarelsen af det tredje spørgsmål vælges, hvilket krav skal da stilles til omfanget af den pågældende del af offentligheden?
            
         
      (1)  Rådets første direktiv 89/104/EØF af 21.12.1988 om indbyrdes tilnærmelse af medlemsstaternes lovgivning om varemærker (EFT 1989 L 40, s. 1).
   
      (2)  EUT L 299, s. 25.